钦定古今图书集成/理学汇编/学行典/第257卷 > 刘勰新论 > 《韬光》
## 钦定古今图书集成/理学汇编/学行典/第257卷 > 刘勰新论 > 《韬光》

物之寓世，未尝不韬形灭影，隐质遐外，以全性栖命
者也。夫含奇佩美，衒异露才者，未有不以此伤性毁
命者也。故翠以羽自残，龟以智自害，丹以含色磨肌，
石以抱玉碎质。此四者生于异俗，与人非不隔也。托
性于山林，寄情于物外，非有求于人也。然而自贻伊
患者，未能隐其形也。若使翠敛翮于明丘之林，则解
“羽之患永脱；龟曳尾于旸谷之泥，则钻灼之患不至；
丹伏光于舂山之底，则磨肌之患永绝；石亢体于《元
圃》之喦，则剖琢之忧不及。故穷岩曲岫之梓，榤生于
积石，颖贯青天，根凿黄泉，分条布叶，轮菌磥硊，骐𬴊
戏其下，鹓鸾游其巅，浮云栖其侧，清风激其闲，终岁
无毫厘之忧，免刀斧之害者，非与人”有德也，能韬隐
其质，故致全性也。路侧之榆，樵人采其条，匠者伐其
柯。馀有尺糵而为行人所折者，非与人有仇也。然而
致寇者，形不隐也。“周鸡断尾，获免牺牲；山狙见巧，终
必招害。”由此言之，则出处之理，亦可知矣。是以古之
有德者，韬迹隐智以密其外，澄心封情以定其内。内
定则神腑不乱，外密“则形骸不扰”，以此处身，不亦全
乎。